मीर यार बलोच

मीर यार बलूच बलूचिस्तान के एक सक्रिय स्वतंत्रता समर्थक, लेखक, मानवाधिकार कार्यकर्ता और ‘आजाद बलूच आन्दोलन’ के प्रतिनिधि हैं। वे स्वयं को पत्रकार भी बताते हैं और लंबे समय से बलूच लोगों के अधिकारों के लिए अंतरराष्ट्रीय मंचों पर आवाज उठा रहे हैं। मई २०२५ में मीर यार बलूच ने पाकिस्तान से बलोचिस्तान को स्वतंत्र घोषित कर दिया। उन्होंने सोशल मीडिया प्लेटफॉर्म X पर एक ऐतिहासिक घोषणा की. ‘बलूचिस्तान पाकिस्तान नहीं है'।

मीर यार बलूच ने अपने पोस्ट में बलूचिस्तान की स्वतंत्रता की घोषणा करते हुए भारत से दूतावास खोलने की मांग की। साथ ही, संयुक्त राष्ट्र से शांति सेना भेजने और पाकिस्तान की सेना को हटाने की अपील की।. मीर यार का कहना है, ‘दुनिया अब मूक दर्शक नहीं रह सकती. बलूच लोगों ने अपना राष्ट्रीय फैसला दे दिया है।’ उनका संदेश है ‘तुम मारोगे हम निकलेंगे, हम नस्ल बचाने निकले हैं।’ इस बयान को सोशल मीडिया पर खूब शेयर किया जा रहा है और बलूच युवाओं में उत्साह भर रहा है।

श्रेणी:बलोच कार्यकर्ता